মিমিকে হেনস্থার অভিযোগে গ্রেফতার জ্যোতিষী তনয় শাস্ত্রী

বনগাঁ: মিমি চক্রবর্তীকে (Mimi Chakraborty) মঞ্চে অনুষ্ঠান চলাকালীন হেনস্থার অভিযোগে গ্রেফতার করা হল আয়োজক তনয় শাস্ত্রীকে (Tanay Shastri)। বৃহস্পতিবার তনয়কে গ্রেফতার করে বনগাঁ থানার পুলিশ। গত ২৫ জানুয়ারি বনগাঁ পুরসভার নয়াগোপালগঞ্জ যুবক সংঘের সাংস্কৃতিক অনুষ্ঠানে মিমি চক্রবর্তীকে হেনস্তা ও অপমানের অভিযোগ উঠেছিল। অভিনেত্রী মিমি চক্রবর্তীকে শ্রী তনয় শাস্ত্রীর নামে বনগাঁ থানায় অভিযোগ জানিয়েছিলেন । সেই অভিযোগের ভিত্তিতে শ্রী তনয় শাস্ত্রীকে গ্রেফতার করা হয়েছে।

বৃহস্পতিবার বিকালে বনগাঁর নয়া গোপালগঞ্জ এলাকায় তনয়ের শাস্ত্রীর বাড়িতে পুলিশ যায় নোটিশ দিয়ে থানায় দেখা করতে বলা হয়। কিন্তু এলাকার লোকজন পুলিশকে বাধা দেয়। বনগাঁ থানার পুলিশ তনয়ের শাস্ত্রীকে আটক করতে গেলে হামলার মুখে পড়ে । সাধারণ মানুষ পুলিশকে হেনস্তা করে এই অভিযোগে তনয় শাস্ত্রী সহ আরও দুজনকে গ্রেফতার করেছে বনগাঁ থানার পুলিশ। পুলিশ সূত্রে জানা গিয়েছে, তনয় শাস্ত্রী শারীরিক অসুস্থতা বোধ করায় তাকে বনগাঁ হাসপাতালে ভর্তি করা হয়েছে।

আরও পড়ুন: প্রকাশ্যে এল বাংলা ছবির প্রথম ৬ মাসের সিনে ক্যালেন্ডার

মিমি অভিযোগ করেন, ‘আমি অনুষ্ঠান করছি। হঠাৎ তনয় শাস্ত্রী মঞ্চে উঠে এসে আমাকে থামিয়ে দেন। নেমে যেতে বলেন। আমি কথা না বাড়িয়ে পুরো অনুষ্ঠান না করেই নেমে যাই। ওঁর আচরণ খুব উদ্ধত ছিল।’ এর পরেই তিনি ই-মেল মারফত স্থানীয় থানায় অভিযোগ দায়ের করেন। তনয় শাস্ত্রীর অনুগামী ও স্থানীয় মানুষ পুলিশের পথ আটকায়। তাদের অভিযোগ, অভিনেত্রী মিমি চক্রবর্তীকে কোনও ধরনের হেনস্থা করা হয়নি। তাকে সসম্মানেই অনুষ্ঠান শেষ করার কথা বলা হয়েছে। তাঁদের পাল্টা দাবি, অভিনেত্রীর নিরাপত্তারক্ষীরা ওই অনুষ্ঠানে আসা সাধারণ মানুষ ও উৎসাহীদের রীতিমতো ধাক্কা ও মারধর করেছেন।